cyanic-selkie/wikianc huggingface dataset:
Seattle
Historie
Den 6. juni 1889 ble byen rammet av storbrann. Ingen omkom, men den forårsaket materiell skade for milliontalls dollar, og byens daværende sentrum ble ødelagt. Trass i dette stanset ikke veksten opp. Den nye bebyggelse i de nedbrente områdene ble oppført i tegl eller stein. Gatene ble bredere og bedre, og en brannstasjon og et renseverk anlagt.
I 1909 ble Alaska-Yukon-Pacific-verdensutstillingen arrangert i i byen. L.C. Smith-bygningen stod ferdig i 1914. I over 40 år var den den høyeste bygningen i vestre Amerika. I 1919 brøt den første generalstreiken i USA ut i Seattle. Den begynte i byens skipsverft.
Den store depresjonen rammet Seattle svært hardt, men andre verdenskrig ga ny økonomisk giv, og skipsverftene blomstret igjen. Boeing, som var blitt grunnlagt i 1916, øket sin arbeidskraft med 1 200% og sitt salg fra 10 millioner dollar til 600 millioner årlig i krigsårene.
Krigens slutt innebar en økonomisk nedgang frem til midten av 1950-årene. Etter andre verdenskrig ble lokaløkonomien dominert av Boeings ekspansjon, drevet frem av veksten av den kommersielle flyindustrien. Da denne særskilte konjunktursyklus brått havnet i lavkonjunktur på slutten av 1960-årene og begynnelsen av 1970-tallet, valgte mange å flytte fra Seattle. I samband med dette satte to lokale boligformidlinger opp plakater rundt om i byen der det stod Will the last person leaving Seattle - turn out the lights.
Byen arrangerte i 1962 en verdensutstilling. Goodwill Games i 1990 fant sted i byen. WTO hadde møte i Seattle i 1999, men måtte avkortes på grunn av omfattende demonstrasjoner og sammenstøt.
Boeing beholdt sitt hovedkvarter i Seattle til 2001, da selskapet ville skille hovedsetet fra fabrikken. Etter en anbudskrig flyttet Boeing sitt hovedkvarter tll Chicago. Trass i dette er Seattle hovedstad for Boeings flydivisjon, flere av Boeings fabrikker og de Boeing-ansattes fagforbund.
Kultur
Seattle er opphavsby for flere kulturelle fenomen. Jimi Hendrix vokste opp her. På 1980-tallet og begynnelsen 1990-tallet vokste musikkbevegelsen grunge frem, med drahjelp fra Kurt Cobain og hans band Nirvana. Andre kjente band som falt innunder grunge-bevegelsen i Seattle, er Soundgarden, Alice In Chains og Pearl Jam. Byen er også kjent som USAs «kaffehovedstad», takket være kaffebargigantene Starbucks (grunnlagt i 1971), Seattle's Best Coffee og Tully's Coffee.
Mange skandinaviske immigranter er bosatt i Seattle, spesielt i bydelen Ballard som ligger nord for sentrum. Her ligger også Nordic Heritage Museum, som påberoper seg å være det eneste museet i USA viet skandinavisk immigrasjonshistorie.
Seattle huser laget Seattle Seahawks i amerikansk fotball, samt baseballaget Seattle Mariners og fotballaget Seattle Sounders. Det tidligere ishockeylaget Seattle Metropolitans ble det første laget fra USA til å vinne Stanley Cup da de vant troféet i 1917.
Økonomi
Flere av de største bedriftene i USA har hovedkvarter i Seattle. Blant disse er finansselskapet Washington Mutual, forsikringsselskapet Safeco, butikkjeden Nordstrom, internettbokhandelen Amazon.com og kaffekafékjeden Starbucks.
Microsoft har hovedkvarter i den nærliggende byen Redmond, og grunnleggeren Bill Gates kommer også fra Seattle.
Selv om hovedkvarteret til flyprodusententen Boeing ble flyttet fra Seattle til Chicago i 2001, så er de store fabrikkene i Seattle-området og arbeidsplass for mange.
Vennskapsbyer
Seattle har følgende vennskapsbyer:
Piet Ikelaar
Petrus «Piet» Gerardus Ikelaar (født i Amsterdam 2. januar 1896, død 25. november 1992 i Amsterdam) var en nederlandsk syklist som deltok i de olympiske leker 1920 i Antwerpen, Belgia og 1924 i Paris, Frankrike.
Ikelaar vant to olympiske bronsemedaljer i sykling under OL 1920 i Antwerpen. Han kom på tredjeplass på 50 kilometer bak belgiske Henry George og Cyril Alden fra Storbritannia. Samme plassering fikk han på 2000 meter tandem sammen med Frans de Vreng.
Det kinesiske vitenskapsakademi
Det kinesiske vitenskapsakademi (forenklet kinesisk: 中国科学院; tradisjonell kinesisk: 中國科學院; pinyin: Zhōngguó Kēxuéyuàn, på engelsk: The Chinese Academy of Sciences [CAS]), tidligere kjent som Academia Sinica, er Folkerepublikken Kinas nasjonale akademi for naturvitenskaper. Det deler historiske røtter med Academia Sinica i Taipei.
Det har sitt hovedkvarter i Zhongguancun i bydistriktet Haidian i Beijing, og har avdelinger landet rundt. Det er en institusjon underlagt Kinas Statsråd, det vil di regjeringen. Akademiet har initiert hundrevis av kommersielle selskaper, blant annet selskapet Lenovo.
Avdelinger
Det kinesiske vitenskapsakademi har seks avdelinger:
Dessuten har pr 2013 det kinesiske vitenskapsakademi tolv filialer i Shenyang, Changchun, Shanghai, Nanjing, Wuhan, Guangzhou, Chengdu, Kunming, Xi’an, Lanzhou og Ürümqi. Det kinesiske vitenskapsakademi har 84 institutter, to universitetet (Kinas universitet for vitenskap og teknikk i Hefei i Anhui og Det kinesiske vitenskapsakademis universitet), to colleges, fire dokumentasjons- og informasjonssentra, tre sentra for teknologisk support og to redigeringsenheter. Disse filialer og byråer befinner seg i tyve kinesiske provinser. Det kinesiske vitenskapsakademi har i åtte industriavdelinger utstyrt eller opprettet over 430 høyteknologiske selskaper - hvorav åtte er børsnoterte.
Rødbrun trøffel
Rødbrun trøffel (Tuber rufum) er en art i trøffelslekta.
Den har underjordiske fruktlegemer som er halvrunde eller uregelmessige og 1–4 cm i diameter. Overflaten er rødbrun, gulbrun eller nesten svart. Kjernen er hard og til å begynne med hvit, men blir etterhvert brun med smale, forgrenete årer. Duften er sterk, og trøffelhunder, biller i slekta Leiodes og fluer i slekta Suilla kan enkelt finne denne arten.
Rødbrun trøffel danner mykorrhiza med hassel, lind, eik, bjørk og trolig også andre treslag, gjerne på kalkrik mark og skogsmark (kalklindeskog, kalkhasselskog, skogkanter og hager). Lenger sør i Europa kan den også finnes i barskog.
I Norge er rødbrun trøffel kjent fra elleve lokaliteter hvorav de fleste i Oslo-området er fra 1950-årene. Ingen funn er gjort etter 2013, og status er svært usikker. Arten forekommer i kalk-edelløvskog, som er i tilbakegang, men den ser også ut til å trives i hager. I Norsk rødliste for arter 2021 er den plassert i kategorien datamangel (DD), men rett plassering kan være både livskraftig (LC) eller kritisk truet (CR).
Kinesisk suppeskje
Kinesisk suppeskje (kinesisk: 湯匙, pinyin: Tāngchí = «suppeskje», japansk: 散り蓮華, ちりれんげ, chirirenge = «nedfalt lotusblad») er en skje av en distinkt utforming som kan være av svært varierende størrelser. Den er gjerne laget av porselen, men masseproduseres også i blant annet melamin.
Skjeen (匕, bì) var kjent så tidlig som under Shang-dynastiet. Den eldste som er funnet er av bein, men bronseskjeer er funnet, med skarpe kanter, slik at de nok også ble benyttet for å kutte med. De kunne være over en fot lang. Under Vår- og høstannalenes tid ble formen ofte mer avrundet, og fra denne tid finnes sdet også skjeer av lakk. Slike ble mer populære under Han-dynastiet.
Fra slutten av Han-dynastiet ble spisepinner mer og mer det primære spiseredskap; tisligere var de fortrinnsvis benyttet ved tilberedelsen av mat.
José Antonio Reyes
José Antonio Reyes (født 1. september 1983, død 1. juni 2019 ) var en spansk fotballspiller.
Reyes kom fra Sevilla FC til Arsenal FC 27. januar 2004 og debuterte mot Manchester City FC. Han vant ett ligagull og ett FA-cupgull. Han ble den første spanske ligamester i engelsk fotball. Deretter gikk han i 2006 til Real Madrid CF på lån. Han scoret det første målet i første kamp. Real Madrid vant ligaen, og Reyes spilte 30 kamper. Reyes ble 30. juli 2007 solgt til Atlético Madrid.
Med Atletico Madrid vant han Europa League to ganger. I 2011 gikk han tilbake til Sevilla, og var med da laget vant Europa League tre ganger på rad, fra 2014 til 2016.
Dødsfall
Reyes omkom i en bilulykke 1. juni 2019. Reyes kjørte bilen i over 220 km/t da han mistet kontroll over bilen. Han var da på vei hjem fra trening med Extremadura UD. To av fetterne hans var passasjer. Den ene omkom i ulykken, mens den andre ble brakt til sykehus.
Avisa Romsdal
Avisa Romsdal var en reklamefinansiert gratisavis som ble gitt ut i romsdalsregionen. Avisa kom første gang ut i mars 2006. De første to årene var det månedlige utgivelser, deretter annenhver uke. Avisa Romsdal stoppet sine utgivelser sommeren 2014.
Avisa Romsdal hadde de siste årene et opplag på 24.000 eksemplarer og ble da distribuert til husstandene i Molde, Vestnes, Midsund, Aukra, Fræna, Eide, Gjemnes og Nesset kommuner. Tidligere ble den også distribuert i Rauma og Sandøy kommuner. I tillegg til papirutgaven, lå avisa ute på romsdal.no som pdf og e-avis. Før hadde romsdal.no daglige oppdateringer. Nettsiden er noe eldre enn papirutgaven og publiserte sin første nyhet i november 2005.
Avisa Romsdal var mot slutten en del av mediehuset Romsdals Budstikke, som kjøpte 66% av selskapet sommeren 2011, før også resterende ble overtatt i 2012.
Masterbloggen
Masterbloggen er en norsk blogg som formidler forskningsfunn fra mastergradsoppgaver. Bloggen ble lansert 25. januar 2010 av Forening for masterformidling (MaFo). Grunnlegger er Anne Aaby og nåværende styreleder er Line Barkved.
Formålet med Masterbloggen
«Formålet med Forening for masterformidling er tilgjengeliggjøring av masterstudenters kunnskapsproduksjon. ». Masterbloggen.no er et av verktøyene MaFo benytter, i tillegg til andre sosiale medier som Twitter, Facebook og LinkedIn.
Masteroppgaven
Masterbloggen springer ut i fra oppfatningen av at masteroppgaver i stor grad har vært en glemt ressurs. MaFo ønsker gjennom Masterbloggen å tilgjengeliggjøre kunnskap som masteroppgavene inneholder. Masteroppgaver er tuftet på vitenskapelig metode og studentene er veiledet av universiteters og høgskolers vitenskapelige ansatte.
Masterstudenters kunnskapsproduksjon er også i stor grad redusert til individuell kompetanse. Masterstudenter som leverer innlegg til Masterbloggen svarer for oppgaven sin til et bredere publikum enn sensor og fakultet. Dette har som mål å øke deres kompetanse og skal gi rom for en bredere evaluering av masteroppgaven. Dessuten skal det stimulere til dialog rundt vitenskapelige arbeider. Lærestedene utfordres også som får sine publikasjoner belyst i offentligheten gjennom Masterbloggen.
Masterbloggen benytter seg av publiseringssystemet (CMS) Wordpress.
Tony Asher
Han ble i januar 1966 kontaktet av Brian Wilson, som ba han om å hjelpe til med å skrive låter til et nytt The Beach Boys-album. I løpet av ti dager skrev han tekstene til ti sanger, hvorav åtte ble med på albumet Pet Sounds. De to tekstene som ikke kom med, var til «Hang on to Your Ego», som fikk ny tekst av Terry Sachen og ble innspilt som «I Know There's an Answer», og «Good Vibrations», der Ashers tekst ble erstattet av teksten til Mike Love. Originalteksten til «Good Vibrations» ble benyttet på nyinnspillingen av sangen for Brian Wilsons utgivelse Brian Wilson Presents SMiLE i 2004.
Våren 1994 skrev han og Brian Wilson igjen en rekke sanger sammen, men bare «Everything I Need» og «This Isn't Love» har blitt utgitt fra dette samarbeidet.
Lanterne science fiction
Lanterne science fiction var en bokserie med science fiction-litteratur som ble utgitt av Gyldendal Norsk Forlag.
Bing & Bringsværd var rådgivere for serien, som var en del av Lanterne-bøkene. Bøkene var uinnbundet, med et svart omslag, og et forsidebilde som regel laget av Peter Haars i airbrush-teknikk.
Hensikten var å presentere et representativt utvalg av utenlandsk science fiction, samtidig som norske forfattere skulle få prøve seg. Den siste tiden ble det også gjort et forsøk på å starte et magasin i bokform, Nazar. Flere viktige bøker innenfor sjangeren ble oversatt til norsk i denne serien, men en legger likevel merke til at den sentrale forfatteren Robert A. Heinlein kun har fått med to noveller. Ingar Knudtsen, Reidar Jensen og Åsmund Forfang debuterte i Lanterne science fiction.
Liste over bøker i serien
Her er det valgt å ta med alle bøker av Kurt Vonnegut som ble utgitt i Lanterne-bøkene. Noen av disse er ikke merket Lanterne science fiction ettersom de ikke oppfyller vilkårene for å kalles science fiction, og noen har et hvitt omslag, men alle forsidebildene er laget av Peter Haars.
Bing & Bringsværd er redaktør for alle antologiene.
Punk metal
Punk metal (også kjent som metalpunk ) er en fellesbetegnelse på en kryssningssjanger som krysser heavy metal med punk rock. Band som spiller under denne termen krysser ofte ekstrem metal og hardcore punk-sjangrene.
Krysningssjangere
Noen andre sjangere som krysses er er:
Hunsfoss kraftverk
Hunsfoss kraftverk er et  vannkraftverk i elven Otra  ved Vennesla i Vennesla kommune i Agder. Det utnytter et fall på 13,5 meter i elven. Kraftverket eies av Agder Energi.
Europavei 78
Europavei 78 går mellom Grosseto og Fano i Italia. Veiens lengde er rundt 270 km.
Hunsfoss kraftverk
Opprinnelig eier var Hunfos fabrikker, som senere gikk inn i Norske Skog-konsernet. I 1982 ble kraftverket solgt til Statkraft og deretter videresolgt til Vest-Agder Energiverk i 1983. Per 2023 eies kraftverket av Å Energi.
Europavei 78
Etter det gamle nummersystemet fra 1950 gikk E78 mellom Tromsø og Torneå. Nummeret bruktes i Norge fra 1965 til 1992. Denne veien er nå Europavei 8.
Hunsfoss kraftverk
Samlet installert effekt er 25,1 MW fra to kaplanturbiner. Årsproduksjonen er 142 GWh.
Hunsfoss Vest
Den første kraftproduksjonen på stedet startet i 1897. En kraftstasjon med et aggregat på 4,6 MVA ble bygd i 1926.
Det var en omfattende oppgradering i 2013; ombyggingen hadde som formål å sette anlegget i stand til å produsere 45 GWh. Det er bygget for effektkjøring.
Hunsfoss Øst
I 2008 stod en helt ny kraftstasjon med dam og flomluker ferdig. Det er installert en kaplanturbin på 15 MW, årsproduksjon er 115 GWh. Det nye anlegget ble bygget i Otras østre løp.
Kristiansands Idrettsforening
Kristiansand Idrettsforening (Kristiansand IF eller KIF) er en idrettsklubb fra Kristiansand. Klubben ble stiftet som friidrettsklubb 19. januar 1921, men har siden 1945 også hatt grupper for håndball. Klubbens navn skrives også med genitivs s, som Kristiansands IF.
Idrettstreiken
KIF var det første laget i Norge som gikk til offisiell idrettsstreik under den 2. verdenskrig. På det tidspunktet var KIF en ren friidrettsklubb.
Til tross for krigen, ble formen holdt illegalt vedlike ute i skogen. Et viktig ledd i denne treningen var håndball. Så etter krigen ble det både håndball og friidrett i KIF, med både dame- og herrelag.
Friidrett
Blant klubbens fremste friidrettsutøvere gjennom tidene har vært Haakon Tranberg, Kristen Fløgstad og Andreas Thorkildsen.
Sprinteren Haakon W. Tranberg ble norgesmester i KIF-trøya på 100 meter og 200 meter for første gang allerede i 1939. Han var modell for Ingemund Berulvson statue som er reist på Kristiansand stadion.
Kirsten Fløgstad representerte også KIF i en årrekke, og kan skilte med ikke mindre enn ti NM-gull i tresteg og seks NM-gull i lengde. I 1972 deltok han i sommer-OL i München med det norske flagget på brystet. Der endte det med åttendeplass i tresteg. Hans NM-rekord i tresteg ble for øvrig stående i intet mindre enn nesten 50 år.
Håndball
Klubbens startet egen dameavdeling for håndball 28. mai 1945. Første trener var oslomannen Bjørn "Bamse" Borgersen.
Damelaget vant hele 12 kretsmesterskap på rad fra 1950 til og med 1961 i vest Agder og en rekke med Sørlandsmesterskap.
Herrelaget startet også i 1945. Laget bestod opprinnelig av flere friidrettsutøvere som søkte variasjon i treningen sin, men forsvant etter noen få år.
Odderøya håndball la inn årene i 1960, og melde seg kollektivt inn i KIF. Dermed var herrehåndballen i gang igjen.
KIF vant Herre junior NM i 1978, rykket opp til øverste divisjon i 1979 der de tok sølv allerede første sesong.
I 1980 vant herrelaget NM i håndball, noe de fikk bragdstatuetten for og seriebronse i 1981. En større sportslig prestasjon var da de ble sluttspillmestre i 1984.
På 1990-tallet slet KIF med å få topplasseringer, men lå midt på tabellen de fleste årene. Friidretten og håndballen skilte lag i 1990, men har fremdeles samme navn og logo.
KIF hadde også på 1980-tallet det ledene damelaget på Sørlandet, men grunnet anstrengt økonomi ble lag og lisens overført til IK Våg. Laget er nå bedre kjent som Kristiansand Vipers.
Til sammen har KIF 380 eliteseriekamper
Gryte (kokekar)
Gryte (av norrønt grjot = stein ) er en kjele eller et kokekar med ørehåndtak for tilberedning av varm mat på en komfyr, kokeapparat eller et ildsted, i dag gjerne fremstilt i rustfritt stål eller aluminium. Små gryter med langt skaft eller håndtak kalles også kasseroller.
Form og bruk
En viktig faktor for hva en gryte kan brukes til er volumet. Høyden måles som regel uten lokk, og diameteren på toppen fra innerrkant til innerkant. Noen vanlige størrelser for både kasseroller, gryter og panner er 16, 20, 24, 28 og 32 cm. Mindre vanlige størrelser er 14, 22, 26 og 30 cm. Små gryter er raske å varme opp og kan for eksempel være godt egnet til å koke egg, men liten kapasitet begrenser bruken til små porsjoner. Mellomstore gryter kan for eksempel være egnet til å koke poteter, mens større gryter kan være passende til gryteretter. Svært store gryter kan være egnet til plasskrevende retter som lapskaus og pinnekjøtt eller generelt til store porsjoner.
Materiale
Gryter beregnet for gassbluss har gjerne tynn bunn for å lede varmen raskt gjennom metallet. Aluminium leder varme svært godt, men en slik gryte bør ha tykk bunn som sørger for jevn varmefordeling.
Kristiansands Idrettsforening
KRS (Kristiansand Topphåndball)
Med nytt navn, ny drakt og logo oppstod KRS (Kristiansand Topphåndball).
Gryte (kokekar)
Materiale
Gryter for elektriske komfyrer har gjerne tykk bunn. De kan være laget av aluminium, støpejern eller rustfritt stål, og har ofte et innlegg av kobber eller andre legeringer i bunnen som leder og fordeler varmen effektivt. Bunnen skal være plan (flat) for å få en best mulig anleggsflate og kontakt mellom kokeplaten og gryten. Rustfrie stålgryter er lettere å holde rene enn gryter av aluminium, men tyngre å håndtere. Gryter av støpejern er ofte enda tyngre enn rustfrie gryter. Det er en utbredt myte at støpejerns-kasseroller ruster lett, men det regnes som lite sannsynlig ved normal bruk med mindre det er skader på karbidsjiktet. Gryter av disse metallene kan også brukes på induksjonskomfyrer – i motsetning til gryter i aluminium.
Varmesjokk
Varmesjokk brukes om når en gryte varmes opp til svært høy temperatur (f.eks. tørrkoking) eller ved bråkjøling. Under et varmesjokk vil alle metaller vil vri seg til en viss grad, og man kan risikere at kasserollen vrir seg permanent slik at bunnen på gryten ikke er flat lenger. Ettersom metall og eventuelt slippbelegg utvider og trekker seg sammen med ulik hastighet kan varmesjokk også slite på eventuelle belegg. Særlig gassovner og induksjonstopper kan gi svært hurtig oppvarming under normal bruk, og kan derfor gi ekstra risiko for varmesjokk. Aluminiumsgryter har lettere for å bli varmet opp og kjølt ned, og er derfor mer utsatt for varmesjokk. Tynne rustfrie stålgryter er også utsatt, mens støpejernsgryter ofte er tykke og dermed mer motstandsdyktige mot varmesjokk.
Lokk
Til de fleste gryter hører et lokk, gjerne laget i samme materiale som selve gryten, eller i gjennomsiktig glass slik at man kan observere maten uten å ta av lokket. Størrelser på lokk er lite standardisert, og kan passe dårlig på andre gryter og gryter av andre fabrikat.
Håndtak
Håndtak kan være i metall, eller i andre materialer med dårligere varmeledningsevne som for eksempel plast eller treverk slik at man ikke brenner seg.
Slippbelegg
For å forenkle rengjøring og i noen grad forhindre fastbrenning og sviing i bunnen, er mange moderne gryter utstyrt med et slippbelegg. Mest kjent er kanskje teflon (PTFE). Teflonpanner må kasseres når de blir så slitt at belegget skaller av og havner i maten.
Gryter til bål
Gryter som brukes på bål, åpen flamme eller vedkomfyr, har gjerne avrundet bunn. Ofte lages de i støpejern. Mens andre gryter har ører eller skaft, har disse grytene hank for å henges over ilden, og samtidig kunne løftes vekk når maten er ferdig.
Leirgryter
Leirgryter er laget av leire, og gir smakfull og saftfull mat, men stiller svært store krav til renhold, da de må skylles under rennende vann i minst 15 minutter etter bruk. Man kan ikke bruke såpe eller rengjøringsmidler, da disse vil sette smak på maten ved neste gangs bruk. En spesiell variant er terrakottagryter, markedsført på 1980-tallet under varemerket Römertopf (tysk for «romergryte»). Slike lukkede leirgryter må ligge i bløt før bruk for å trekke til seg godt med vann. Er gryten ny, eller det er lenge siden den var i bruk, bør den bløtlegges lenge – helt opp til et døgn. Bløtleggingen er avgjørende for at resultatet skal bli bra. Gryten avgir vann i steketiden, slik at maten ikke tørker ut eller blir svidd.
Edvard Hagerup Bull (1922–2012)
Edvard Hagerup Bull (født 10. juni 1922 i Bergen, død 15. mars 2012 ) var en norsk komponist, ofte assosiert med samtidsmusikk. Veslenevø av Edvard Grieg. Bosatt i Paris som voksen. Utdannet ved konservatoriet i Oslo, under Darius Milhaud, Jean Rivier og Olivier Messiaen (musikkonservatoriet i Paris, 1948-1953), samt diplomstudier under Charles Koechlin og Boris Blacher (musikkhøgskolen i Berlin). Han skrev to operaer og tretti orkesterverk og kammermusikk. Hans tredje trompetkonsert, «Rhapsody in Rags», er tilegnet Ole Edvard Antonsen. Andre verk: fløytekvartetten «Ad usum amicorum», «Pastorale og Perpetuum mobile».
Han var sønnesønn av stortingspolitikeren og finansministeren Edvard Hagerup Bull (1855–1938).
L’Arc~en~Ciel
L'Arc~en~Ciel (fra fransk: «regnuen», også kjent som L'Arc) er et populært japansk rockeband. De har solgt over 25 millioner singler og album bare i Japan. Bandet ledes av bassisten Tetsu.
Norges Buejegerforbund
Norges Buejegerforbund (NBJF) ble stiftet 1. mars 1988, og er en interesseorganisasjon som arbeider for å tillate jakt med pil og bue i Norge, samt å spre kunnskap og informasjon om denne jaktformen.
Norges Buejegerforbund arrangerer blant annet utdanning av nye buejegere, og opplæring og sertifisering gjennom International Bowhunting Education Program (IBEP).
Norges Buejegerforbund en egen treningsløype med 3D dyr, der medlemmer kan trene på ulike dyrefigurer og jaktsituasjoner.
Norges Buejegerforbund arbeider aktivt for å spre kunnskap og informasjon om jakt med bue, og har blant annet utgitt en egen informasjonsvideo om dette.
Ledere
Leder for NBJF pêr 2018 er Vidar Bjørnli.
Leder for NBJF pêr 2015 var Geir Carlstrøm.
Leder for NBJF pêr 2012 var Jan Sivert Hauglid.
Flaggoffiser
Norge
I det norske Sjøforsvaret regnes i tillegg til admiraler, viseadmiraler og kontreadmiraler også flaggkommandører som flaggoffiserer. Tilsvarende er brigaderer å regne som flaggoffiserer i Hæren og Luftforsvaret, da i tillegg til generaler, generalløytnanter og generalmajorer. Disse fører egne kommandoflagg med et varierende antall stjerner i orlogsflagget.
Norges Buejegerforbund
Medlemskap
Buejegerforbundet er medlem av:
NBJF arbedier tett sammen med buejegerorganisasjonene i Sverige, Danmark og Finland.
NBJF samarbeider også med Norges Jeger og Fiskerforbund (NJFF), og ulike grunneier- og interesseorganisasjoner.
Serge Lamoureux
Serge Lamoureux (født 14. mai 1954 i Montréal) er en canadisk kjelkehockeyspiller.
John O’Brien (basketball)
John J. O'Brien (født 4. november 1888, død 9. desember 1967) var en basketballdommer og administrator. Han var med å forme flere basketballigaer. I 1925 grunnla han Metropolitan Basketball League som hadde Original Celtics som et av lagene. Fra 1928 til 1953 var O'Brien i nært samarbeid med American Basketball League der han var president, og senere aksjeeier. Han kom med i Naismith Memorial Basketball Hall of Fame som en bidragsgyter i 1961.
Lapplands län
Lapplands län er et tidligere len i Finland som bestod i tidsrommet 1938–2009. Administrasjonssetet lå i Rovaniemi. Lenet grenset til Uleåborgs län i sør. Dessuten grenset det til Norrbottens län i Sverige, til Troms og Finnmark fylker i Norge og til Murmansk oblast og Karelia i Russland.
Lapplands län ble dannet i 1938 da det ble utskilt fra Uleåborgs län. Ved utgangen av 2009 ble alle len i Finland oppløst og deres ansvarsområder overført til regionforvaltningsverkene og nærings-, trafikk- og miljøsentralene.
Lapplands län utgjorde samme geografiske område som landskapet Lappland. Lenet hadde 21 kommuner i 2009.
Aegolius
Aegolius er en slekt som omfatter fire arter av ugler, hvorav tre finnes i Amerika, og én, perleugle, også finnes i nord-Eurasia, og også i Norge. De er forholdsvis små ugler.
Inndeling
Inndelingen følger Taxonomy in Flux og er i hovedsak basert på Wink et al. (2008) og Fuchs et al. (2008b). Underfamilien er delt i ni slekter og en underslekt. En art antas å være utdødd.
Norske navn på artene følger Norsk navnekomité for fugl og er i henhold til Syvertsen et al. (2008). Norske navn i parentes er ikke offisielle navn, men antas å være beskrivende.
Mord på Orientekspressen
Mord på Orientekspressen har flere betydninger:
Craiova
Craiova er Romanias 6. største by og hovedsete for Dolj fylke, er et av de viktigste akademiske, kulturelle og industrielle sentra i Romania. Byen er beliggende nær østsiden av elven Jiu i sentral-Oltenia. Craiova er den viktigste kommersielle byen vest for București, og er den viktigste byen i Oltenia. Byen blomstret som et regionalt handelssenter tross et jordskjelv i 1790, en pest i 1795, og et tyrkisk angrep i ​​1802 hvor byen ble brent.
Demografi
Etter tall fra 2011 er det 269,000 innbyggere innen bygrensene, en nedgang fra tallene registrert i 2002. Dette gjør Craiova til den 6. mest folkerike byen i Romania. Etnisk sammensetning:
Gaia Trafikk
Gaia Trafikk AS var den største kollektivtransportbedriften i Bergen og Os og det ene av to selskap (Hardanger Sunnhordlandske Dampskipsselskap er det andre) som gikk inn i Tide-konsernet 3. november 2006. Gaia Trafikk ble dannet i 1998 ved en fusjon mellom selskapene Pan Trafikk og Bergen Sporvei. Pan Trafikk drev ordinære bussruter i Åsane, Fana og Os, og mellom disse og Bergen sentrum. Bergen Sporvei hadde rutekonsesjon innenfor (med noen få unntak) de gamle bygrensene fra før 1972. Etter fusjonen ble begge selskapenes trafikk samkjørt, et arbeid som var påbegynt før sammenslåingen.
1. januar 2004 ble Gaia Trafikk omstrukturert til et konsern, der aktiviteten ble flyttet til følgende datterselskaper (i tillegg til diverse eiendomsselskaper):
Gaia Trafikk hadde i 2006 ca. 300 busser, og av disse var det seks trolleybusser og to duobusser. Bergen er den eneste nordiske byen med slike busser. Selskapet hadde ved fusjonstidspunktet også 36 gassbusser.
Ivan Lebanov
Ivan Lebanov (bulgarsk: Иван Лебанов; født 10. desember 1957), bulgarsk langrennsløper som deltok i de olympiske vinterleker 1980 i Lake Placid.
Lebanov vant en olympisk bronsemedalje i langrenn under vinter-OL 1980 i Lake Placid. Han ble nummer tre på 30 km, bak Nikolaj Zimjatov og Vasilij Rotsjev begge fra Sovjetunionen. Det var første gangen som Bulgaria vant en medalje i et vinter-OL.
23. serierunde i 2. divisjon avdeling 4 2009
'''23. serierunde i 2. divisjon avdeling 4 2009''' startet 3. oktober og ble avsluttet med tre kamper 5. oktober.
V2-ordstilling
V2-ordstilling er regelen som noen språk har om at det andre setningsleddet i en fortellende hovedsetning skal være et finitt verbal.
Et eksempel fra norsk:
I den andre setningen ble verbalet flyttet fram for å tilfredsstille regelen. «I går jeg leste boka» er en umulig setning på norsk.
V2-ordstilling er mest kjent fra de germanske språkene, men finnes også i enkelte andre språk, for eksempel kasjmiri og flere andre dardiske språk. Moderne engelsk har mistet regelen, unntatt i noen faste uttrykk, for eksempel «So am I».
Norsk og andre nordgermanske språk, samt jiddisch, har V2-ordstilling også i bisetninger:
I tysk og nederlandsk står derimot det bøyde verbet tilslutt i bisetninger:
Norges Bueskytterforbund
Norges Bueskytterforbund (NBF) er et forbund for bueskyttere. Foreningens formål er å fremme bueskytteridretten i Norge og representere idretten internasjonalt. De har i likhet med andre idrettsforbund kontor i Sognveien 75, 0855 Oslo i Ullevål stadionanlegget. Norges Bueskytterforbund er medlem av Norges idrettsforbund og olympiske og paralympiske komité (NIF), World Archery Federation (WA) og Den europeiske bueskytterunion (WAE). Norges første bueskytterklubb var Oslo Bueskyttere stiftet i 1930. Forbundet ble stiftet 5. oktober 1948. I 1961 ble det arrangert VM på Bislet, Oslo. I 2017 var det 107 bueskytterklubber tilknyttet NBF. Det skytes i tre klasser: Compound, Recurve (Olympisk) og Trad (Instinkt og Langbue). Tradm som ble innført i 2006, tillater ikke siktemidler. Forbundets generalsekretær heter Morten Wilman, et verv han har innehatt i en årrekke, han er også en aktet internasjonal dommer på toppnivå. Norge har så langt tatt et individuelt gull av Per Ivar Pahlm fra Bergen som ble verdensmester i Italia i 2015. Siden 2006 har buemiljøet innen trad vært svært populært, særlig jakt, felt og skyting på 3D figurer i skogen.
Chandrapur (distrikt)
Chandrapur (marathi: चंद्रपूर जिल्हा ) er et distrikt i den indiske delstaten Maharashtra. Distriktets hovedstad er Chandrapur.
Demografi
Ved folketellingen i 2011 var det 2,194,262 innbyggere i distriktet, mot 2,071,101 i 2001. Den urbane befolkningen utgjør 35,08 % av befolkningen.
Barn i alderen 0 til 6 år utgjorde 10,20 % i 2011 mot 13,49 % i 2001. Antallet jenter i den alderen per tusen gutter er 945 i 2011 mot 939 i 2001.
Vidofnir
Vidofnir er fuglen som ifølge Norrøn mytologi sitter i toppen av verdenstreet Yggdrasil. Fuglen er gullfarget og oftest skildret som en hane, falk eller en ørn. Mellom øynene på Vidofnir sitter det en hauk kalt Vêrfolne.
Vidofnir forlater aldri toppen av treet, men har kontakt med ormen Nidhogg. Kommunikasjonen foregår ved hjelp av ekornet Ratatosk, som klatrer opp og ned med sladder og ukvemsord.
Marlies Rostock
Marlies Rostock (født som Fraas 20. april 1960 i Klingenthal, senere gift Dotzauer) er en østtysk kvinnelig langrennsløper som deltok i de olympiske vinterleker 1980 i Lake Placid.
Rostock ble olympisk mester i langrenn under vinter-OL 1980 i Lake Placid. Hun var med på det østtyske stafettlaget som vant 4 x 5 km stafett for damer, foran Sovjetunionen og Norge. De andre på laget var Carola Anding, Veronika Schmidt og Barbara Petzold. Hun var en periode gift med den østtyske kombinertløperen Uwe Dotzauer.
Warren Martin
Warren Martin (født 20. juli 1976 i Montréal) er en canadisk kjelkehockeyspiller.
2000-tallet
2000-tallet kan vise til:
Steinsfoss kraftverk
Steinsfoss kraftverk er et vannkraftverk i elven Otra nord for Vennesla i Vennesla kommune i Agder. Otra er her grenseelv mellom Iveland og Vennesla kommuner.
Samlet effekt er 109 MW, og midlere årsproduksjon er på 570 GWh.
Produksjonen startet i 1957 og ble utvidet i 1958 og 1985. I 1985 ble det montert en kaplanturbin på 60 MW. Vannet ledes i en 3,5 km lang tunnel fra inntaksmagasinet og kraftverket er innsprengt i fjellet.
Kraftverket eies av Å Energi.
Kilder
. ..
GW Shimano-Sidermec
GW Shimano-Sidermec er et italiensk sykkellag.
Ritt
Listen inneholder store resultater som er UCI-kategorisert 1.1, 2.1 og større, og sammenlagtresultater i alle typer ritt.
Willem de Vries Lentsch
Willem de Vries Lentsch (født 10. september 1886, død 6. mars 1980 i Amsterdam) var en nederlandsk seiler som deltok i de olympiske leker 1928 i Amsterdam og 1936 i Berlin.
De Vries Lentsch vant en olympisk bronsemedalje i seiling under Sommer-OL 1936 i Berlin. Sammen med Adriaan Maas var han med på den nederlandske båten «Bem II» som kom på tredjeplass i starbåt-klassen bak den tyske båten «Wannsee» og «Sunshine» fra Sverige. Seilingene ble avviklet utenfor Kiel i perioden 4. til 12. august 1936.
Persillerot
Persillerot (Petroselinum crispum var. tuberosum på latin) er en rotfrukt fra en variant av persille. Den er en svært gammel plante og har sin opprinnelse fra områdene rundt Middelhavet.
Persillerot er en hvit rot med lysebrune striper og ligner på en pastinakk, men smaken kan minne om sellerirot. Roten oppbevares best rundt 0 til 2°C og med så høy luftfuktighet som mulig. Roten vokser i Norge fra april til september. Persillerot inneholder mye jern, kalium og vitaminene A og C.
Den blir mye brukt i europeisk og midtøstlig matlaging.
Parsley
Gryte (topografi)
Gryte, som topografiske begrep, betegner en avrundet forsenkning i terrenget. Begrepet kan brukes om alt fra en liten grop som gir en lun og avskjermet plass for soling for en person eller to til et stort og markert fenomen, for eksempel Oslogryta.
En annen type gryter i terrenget er jettegryter.
Walworth County
Walworth County er navnet på to fylker i USA:
Whernside
Whernside er et fjell i Yorkshire Dales. Det tilhører kjeden Penninene, og er det høyeste punktet i North Yorkshire. Toppen, som når 736 meter over havet, ligger på grensen mellom North Yorkshire og Cumbria. Fjellet er en av de såkalte Three Peaks; de andre to er Ingleborough og Pen-y-Ghent.
Fjellet består av en lang rygg som går omtrent nord–sør. Den vanligste ruten til toppen går fra sør, og starter nær landsbyen Bruntscar. Man kan også nå den fra nord. I Three Peaks Challenge, som vanligvis utføres mot klokken, bestiger man Whernside fra nord og går ned på sørsiden. Whernside er kategorisert som en marilyn, hewitt og nuttall.
På klare dager er det flott utsikt mot vest, hvor man finner Lake District og Morecambe Bay.
Aimée und Jaguar
Aimée und Jaguar er en film av Max Färberböck fra 1998. Den er basert på en roman av Erica Fischer.
Whernside
Omkring tre km sørøst for fjell finner man Ribblehead Viaduct på Settle-Carlisle Railway.
Det finnes to andre høyder med lignende navn, Great Whernside og Little Whernside, som ligger noen kilometer mot øst fra Whernside. Navneleddet whern antas å være beslektet med quern, «møllestein».
Aimée und Jaguar
Handling
Felice Schragenheim er en jødisk kvinne, som tar et falsk navn og tilhører en undergrunnsorganisasjon. Lilly Wust er en gift mor til fire barn, som er ulykkelig i sitt ekteskap med en bankansatt som er utskrevet til krigstjeneste. Felice overtar initiativet i kjærlighetsforholdet til Lilly. Lilly er fascinert av Felices og hennes venners styrke og forelsker seg i henne. Hun føler at hun heller vil skjenke sin kjærlighet til en verdensvant kvinne enn en mann. Filmen inneholder erotiske møter og kjærlighetsdikt. I et av disse møtene står et dikt i sentrum, hvor Lilly er Aimée (den elskede) og Felice er Jaguar.
Frans de Vreng
Franciscus «Frans» de Vreng (født 11. april 1898 i Amsterdam, død 13. mars 1974 i Amsterdam) var en nederlandsk syklist som deltok i de olympiske leker 1920 i Antwerpen, Belgia.
Aimée und Jaguar
Handling
Den egentlige handlingen i filmen er to scener i 1997. Filmen begynner da den 83 år gamle Lilly flytter inn på aldershjem. Lillys tidligere tjenestejente Ilse, som ble arrestert i 1945, bor allerede der. På slutten av filmen minnes Lilly og Ilse hendelsene.
Frans de Vreng
De Vreng vant en olympisk bronsemedalje i sykling under OL 1920 i Antwerpen. Han kom på tredjeplass på 2000 meter tandem sammen med Piet Ikelaar. Gullmedaljene ble vunnet av Thomas Lance og Harry Ryan og på andreplass kom sørafrikanske William Smith og James Walker.
Der ligger et land mot den evige sne
«Der ligger et land mot den evige sne» er en norsk fedrelandssang med melodi av Rikard Nordraak og tekst av Bjørnstjerne Bjørnson. Den ble skrevet til 17. mai 1859 i Bergen og delvis omarbeidet i 1863, da den siterte strofen ble tilføyd.
Trinityhalvøya
Trinityhalvøya (engelsk: Trinity Peninsula) er den ytterste delen av Graham Land på Antarktishalvøya som strekker seg 130 kilometer nordøstover fra linjen mellom Cape Kater og Cape Longing.
Kartmakere har benyttet forskjellige navn som Trinity Land, Palmer Land og Land of Louis Philippe for denne delen av Den antarktiske halvøy. Navnet Trinity Land ble gitt av Edward Bransfield i januar 1820, men det er usikkert hvilket område dette navnet opprinnelig dekket.
Ben Okri
Ben Okri (født 15. mars 1959 i Minna, Nigeria) er en nigeriansk dikter og forfatter bosatt i London.
I barndommen bodde han sammen med familien sin i London, før de returnerte til Nigeria i 1968. I 1977 flyttet han tilbake til England for å studere ved University of Essex.
I 1991 fikk han Bookerprisen for sin mest kjente roman, The Famished Road.
Hans opplevelser fra den nigerianske borgerkrigen sies å være inspirasjonen til mange av verkene hans.
Rana No (magasin)
Rana No var et reportasjemagasin som ble distribuert gratis til alle husstander i kommunene Rana, Nesna, Hemnes, Lurøy, Rødøy og Træna.
Første utgave ble utgitt i august 2005, siste utgave av avisen utkom april 2008.
Avisen hadde et opplag på 16 500 i mars 2008.
Gullkalven (studentkonkurranse)
Gullkalven, opprinnelig kalt Gullblyantspisseren, er en konkurranse for norske elever og studenter ved skoler som underviser i kreativ kommunikasjon i Norge og utlandet. Konkurransen arrangeres hvert år av elever ved Westerdals Oslo School of Arts, Communication and Technology i Oslo. Konkurransen startet i 1990 da skolen var en rein reklameskole. Navnet «Gullblyantspisseren» henviste til Gullblyanten som er norgesmesterskapet i reklame for de etablerte reklamebyråene.
Gullblyantspisseren skiftet navn til Gullkalven i 2007
Kategorier
I 2006 hadde Gullblyantspisseren 24 kategorier for konkurrerende bidrag: Annonse, Radio, Direkte Markedsføring (DM), Kampanje, Ambient/Stunt, Art Direction, Åpen Tekst, Reklametekst, Messe/Stand, Butikk, Vindu, Interiør, Boards/Plakat, Emballasjedesign, Identitetsdesign, Manus, Reklamefilm, Kortfilm fiksjon, Dokumentar, Musikkvideo, Interaktivt, Foto, Illustrasjon, Åpen klasse.
Tilleggspriser var «Aftenposten best jobbet» og «Puttiprisen»
I 2014 er konkurransen delt inn i 5 kategorier + èn åpen brief. Konkurransen blir arrangert av Gullkalven i samarbeid med noen av de største aktørene i kommunikasjonbransjen. Gullkalven har som mål å være den mest attraktive konkurransen for studenter og synliggjøre de beste ideene for kommunikasjonsbransjen.
Briefene slippes 6.mars. Vinnerne kåres på prisutdelingen 28. Mai. Gullkalven er åpen for alle studenter i Norge, og norske studenter i utlandet – alt man trenger er en god idé, eller fire.
Dhule (distrikt)
Dhule (marathi: धुळे जिल्हा ) er et distrikt i den indiske delstaten Maharashtra. Distriktets hovedstad er Dhule.
Demografi
Ved folketellingen i 2011 var det 2,048,781 innbyggere i distriktet, mot 1,707,947 i 2001. Den urbane befolkningen utgjør 27,91 % av befolkningen.
Barn i alderen 0 til 6 år utgjorde 12,76 % i 2011 mot 14,94 % i 2001. Antallet jenter i den alderen per tusen gutter er 876 i 2011 mot 907 i 2001.
Giovanni Battista Tiepolo
Giovanni Battista Tiepolo, også Giambattista Tiepolo (født 5. mars 1696 i Venezia, død 27. mars 1770 i Madrid) var en italiensk maler.
Liv og verk
Tiepolo, som gikk i lære hos maleren Gregorio Lazzarini, arbeidet allerede i 1717 som selvstendig kunstner i Venezia, hvor han fikk en rekke oppdrag med utsmykking av kirker og adelspalasser.
Mellom 1750 og 1753 utførte Tiepolo sitt mesterverk, freskeutsmykningen av den fyrstebiskopelige residensen i Würzburg, hvor han ble assistert av sine sønner Giovanni Domenico og Lorenzo. Disse monumentale freskene, med sin lyse koloritt, gjorde Tiepolo viden kjent. Han fikk bestilninger fra hoffet i Frankrike, England og Russland. Fra 1762 var han virksom ved det spanske hoffet og utførte fresker i blant annet Palacio Real i Madrid.
Elano
Elano Blumer (født 14. juni 1981) er en brasiliansk tidligere fotballspiller.
Karriere
Elano startet sin fotballkarriere for Guarani som ligger i staten São Paulo. Så forlot han Guarani til fordel for Inter de Limeira. Året etter gikk han til den brasilianske storklubben Santos, hvor han fikk 131 kamper fordelt på 4 år. I 2005 ble han solgt til den ukrainske klubben Shahthar Donetsk. I 2007 kjøpte den daværende Manchester City-treneren Sven-Göran Eriksson Elano for 8 millioner pund.
Rock County (Wisconsin)
Rock County er et fylke i den amerikanske delstaten Wisconsin. Det ligger sør i staten og grenser mot Green County i vest, Dane County i nord, Jefferson County i nordøst og mot Walworth County i øst. Det har også grense mot delstaten Illinois i sør.
Rock Countys totale areal er 1,881 km² hvorav 15 km² er vann. I 2000 hadde fylket 152,307 innbyggere og administrasjonssenteret ligger i byen Janesville.
Fylket har fått sitt navn etter elven Rock River som renner gjennom fylket.
Buskdansefluer
Buskdansefluer (Hybotidae) er en artsrik familie av små fluer som kan ligne noe på dansefluer. De ble tidligere regnet til denne familien. De voksne fluene er rovdyr som fanger forskjellige slags små insekter. De er svært vanlige i Norge, særlig der det er litt høy vegetasjon.
Utseende
Små (1,5–6 mm lange), slanke fluer, vanligvis lite hårete.
Hodet er tydelige avsatt fra kroppen, mer eller mindre halvkuleformet. Fasettøynene er store, hos noen hanner møtes de i pannen, hos andre møtes de under antennene. I fremkanten har fasettøynene en dyp innskjæring ved antennefestene. I pannen sitter tre punktøyne (ocelli). Antennene er vanligvis middels lange, består av tre tydelige ledd med en antennebørste (arista) i spissen av det ytterste leddet. Det tredje leddet er tilspisset i den ytre enden. Munndelene er vanligvis korte, men kraftige, av og til noe forlenget (slektene Euthyneura og Hybos). brystet (thorax) er ofte noe langstrakt (underfamilien Tachydromiinae), men kan også være høyt hvelvet (slekten Bicellaria). Børstene på thorax er ikke lange, men kan være kraftige.
Vingene er lange og smale hos underfamiliene Tachydromiinae og Hybotinae, brede og trekantede hos underfamilien Ocydromiinae. De har tydelig årenett med flere lukkede celler, vanligvis er de klare uten fargeflekker eller bånd, et unntak her er slekten Tachydromia der vingene har mørke tverrbånd.
Beina er lange og kraftige. Ofte er et av beinparene spesielt kraftig utviklet for å fange eller holde fast på byttedyr.
Bakkroppen er forholdsvis lang og sylindrisk. Hos hannene er de ytre kjønnsorganene store og danner en kraftig, hard kapsel i enden av bakkroppen.
Claudio Caniggia
Claudio Paul Caniggia (født 9. januar 1967 i Henderson) er en tidligere argentinsk fotballspiller fra storbyen Buenos Aires. Han spilte 50 landskamper for, og deltok i tre VM-sluttspill (1990, 1994 og 2002).
Han innledet proffkarrieren som 18-åring i River Plate, før han tre sesonger senere flyttet til Italia og Verona. Fra Verona gikk turen videre til Atalanta, AS Roma, Benfica og Boca Juniors før han vendte tilbake til Atalanta. Nomaden fortsatte videre i de skotske klubbene Dundee og Rangers. Karrieren ble avsluttet i Qatar S.C i en alder av 38 år.
Caniggia var en offensiv playmaker. Han hadde en god teknikk, var enormt hurtig og hadde en egen evne til å spille sine offensive medspillere gode. I 1993 ble han utestengt i 13 måneder for bruk av kokain.
Harold Anderson
W. Harold Anderson (født 11. september 1902, død 13. juni 1967) var en basketballtrener for Bowling Green State University og University of Toledo. Som spiller spilte han for Otterbein College. Som trener var han en av de førse som vant mer enn 500 kamper i collegekarrieren sin. Anderson kom med i Naismith Memorial Basketball Hall of Fame i 1985.
Norsborg tunnelbanestasjon
Norsborg tunnelbanestasjon ligger i kommunedelen Norsborg i Botkyrka kommune. Den er endestasjon på Stockholms tunnelbanes røde linje og ligger etter stasjonen Hallunda. Stasjonen ble innviet 12. januar 1975 som den 78. stasjonen.
Stasjonen består av en utendørs plattform med inngang fra Skarpbrunnavägen 85. Norsborg er den vestligste stasjonen i hele tunnelbanenettet.
Ruslan Ponomarjov
Ruslan Olehovitsj Ponomarjov på (ukrainsk: Руслан Олегович Пономарьов, født 11. oktober 1983 i Horlivka) er en ukrainsk sjakkspiller.
Ponomarjov fikk sjakkundervisning av faren fra sjuårsalderen, og ble junioreuropamester allerede da han var tolv år gammel. Året etter vant han VM for sin aldersklasse. I 1998 ble han utnevnt til stormester.
I 2002 vant han FIDEs verdensmestertittel. I arbeidet med å forene de to konkurrerende verdensmestertitlene, skulle Ponomarjov i 2003 spille en match mot Garri Kasparov, denne matchen kom imidlertid aldri i stand.
Ponomarjov har i dag en rating på 2711, og er nummer 41 i verden.
E3 Prijs Vlaanderen 2008
E3 Prijs Vlaanderen 2008 var den 51. utgaven av E3 Prijs Vlaanderen, og ble arrangert 29. mars 2008. Kurt Asle Arvesen vant innspurten i Harelbeke etter å vært med i et brudd på seks mann. David Kopp ble nummer to og Greg Van Avermaet fra Silence-Lotto nummer tre.
Dirch Passer
Dirch Hartvig Passer (født 18. mai 1926 på Østerbro i København, død 3. september 1980 i København) var en dansk skuespiller og en foregangsmann både for den danske folkelige stand-up-komikken og som crazy-komiker med typisk understatement-humor.
Bakgrunn
Etter realeksamen skrev Passer inn seg på J. Lauritzens Søfartsskole, men hoppet av utdannelsen for å studere drama vid Frederiksbergske teatres Elevskole.
Karriere
Dirch Passer fikk først oppmerksomhet i Fiffer-revyene i slutten av 1940-årene. I årene 1955–1962 opptrådte han i komikerduoen Kellerdirk Bros sammen med Kjeld Petersen, og dette bidro til å befeste hans posisjon som en av Danmarks mest populære revystjerner. Dirch Passer medvirket også i en lang rekke danske filmer.
Hans eneste seriøse rolle på teatret var i 1961, hvor Passer spilte den tilbakestående Lenny i Mus og mænd av John Steinbeck overfor Ove Sprogøe. Dessverre var Passers image som komiker så grunnfestet at folk brast i latter så snart han viste seg på scenen uten tanke for at det dreide seg om en tragisk rolle. Dette tok Passer seg meget nær av. Forestillingen stoppet etter elleve forestillinger.